Source: https://newstrack.ro/imbuibati-si-vanduti-cum-si-au-alocat-politrucii-ccr-pensii-nesimtite-pe-care-acum-trebuie-sa-le-judece/
Timestamp: 2020-07-04 03:29:23+00:00
Document Index: 239775

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

Îmbuibați și vânduți | Cum și-au alocat politrucii CCR pensii nesimțite, pe care acum trebuie să le „judece” - News Track
Îmbuibați și vânduți | Cum și-au alocat politrucii CCR pensii nesimțite, pe care acum trebuie să le „judece”
În decizia nr. 262/2016, Curtea Constituțională a statuat că așa-zișii magistraţi CCR pot să ia şi pensie, şi salariu, iar de atunci aproape toţi judecătorii cu robe vișinii încasează lunar venituri de peste 10.000 de euro. Toată operațiunea a plecat de la Mona Pivniceru.
Augustin Zegrean (preşedinte), Valer Dorneanu, Petre Lăzăroiu, Mircea Ştefan Minea, Daniel Marius Morar, Puskas Valentin Zoltan, Simona-Maya Teodoroiu, Mihaela Senia Costinescu şi Tudorel Toader au semnat decizia din 2016, pe care au luat-o în unanimitate.
Sesizarea a fost făcută în 2016 de actuala judecătoare a CCR Mona-Maria Pivniceru în dosarul nr. 7.783/99/2015 al Tribunalului Iaşi, în care ea era parte. Mona Pivniceru, fost judecător la Curtea Supremă, nu avea suficientă vechime pentru a se pensiona anticipat, astfel că miza procesului era recalcularea vechimii ei în magistratură, astfel încât să includă mandatul în fruntea Ministerului Justiţiei (2012-2013) şi pe cel de judecător CCR (2013-prezent).
MONA PIVNICERU. În 2016, Curtea a reţinut că beneficiul pensiei de serviciu se acordă pentru calitatea de judecător al Curţii Constituţionale, indiferent de momentul pensionării persoanei care deţine sau a deţinut această calitate. Judecătorii CCR au arătat că legea nu le impune o vârstă maximă pentru desfăşurarea activităţii, astfel încât, pensionari sau nu, mandatul lor este de 9 ani. Aşa se face că Mona Pivniceru – pe lângă salariul de la CCR de peste 300.000 de lei – a beneficiat de o pensie specială în 2018 de 384.000 de lei. În total, veniturile sale depăşesc 12.000 de euro lunar, din care pensia specială, pentru care s-a luptat în 2016, depăşeşte 6.700 euro.
VALER DORNEANU. În 2019, Valer Dorneanu primea din banii românilor două pensii speciale și salariul de președinte al CCR . Dorneanu primește un salariu de 289.159 lei/ an, iar în 2018 a beneficiat și de diferențe salariale din anii anteriori, diferențe care i-au mai adus 12.650 de lei. La aceste sume se adaugă două pensii: una de 322.220 de lei și alta, în calitate de fost parlamentar, de 74.424 de lei. Total: 396.644 de lei pe an.
În total, Dorneanu are o pensie specială, lunară, de 33.000 de lei.
Tags: CCRCCR pensii specialeMona PivniceruValer Dorneanu
Kovesi, aruncată în lupta împotriva mafiei de stat a lui Borisov, acest Dragnea al Bulgariei